Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2022/C 231/12)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ENHEDSDOKUMENT

»Garam Amed Bali/Bunga Garam Amed Bali«

EU-nr.: PDO-ID-02610 — 1.6.2020

BOB (X) BGB ( )

1. Betegnelse(r) [på BOB eller BGB]

»Garam Amed Bali/Bunga Garam Amed Bali«

2. Medlemsstat eller tredjeland

Indonesien

3. Beskrivelse af landbrugsproduktet eller fødevaren

3.1. Produkttype

Kategori 2.6 Salt

3.2. Beskrivelse af produktet med betegnelsen i punkt 1

»Garam Amed Bali« henviser til Amed Bali-salt, og »Bunga Garam Amed Bali« henviser til Amed Bali-flagesalt.

»Garam Amed Bali« og »Bunga Garam Amed Bali« er håndhøstet havsalt, der udelukkende stammer fra området Amed på Bali, og som fremstilles ved med lerjord at opfange de saltmineraler, der findes i havvand. Den tørrede lerjord beriget med saltmineraler skylles derefter med frisk havvand i et filtreringssystem, der er fremstillet af vævet bambus, for at frigive saltmineralerne og producere en saltlage, som derefter hældes i tørrekar fremstillet af halverede kokospalme- eller palmestammer, hvor saltkrystalliseringen foregår. Det er uraffineret, uvasket havsalt fri for tilsætningsstoffer. De fysiske egenskaber er beskrevet nedenfor.

3.2.1. »Garam Amed Bali«

»Garam Amed Bali« er havsalt i krystalform, der dannes på bunden af tørrekarrene. Saltet håndhøstes med et specialværktøj. Krystallerne er primært kubeformede med få tetragonalformede krystaller med en kornstørrelse mellem

0,8 mm og 2,0 mm, hvide i farven, blanke, rene og letopløselige, med udpræget saltsmag, sprøde og knasende i tekstur, med duft af gammelt træ og uden bitre eller krydrede smagsnoter.

3.2.2. »Bunga Garam Amed Bali«

»Bunga Garam Amed Bali« består af lette og fine flager og sprøde krystaller, der under gunstige vind- og solforhold dannes på overfladen af saltlagen i tørrekarrene. »Bunga Garam Amed Bali« håndhøstes ved at skumme overfladen af tørrekarrene med et særligt værktøj, inden saltet bundfældes i tørrekarrene. Det knuses nemt mellem fingrene til små, lette og primært kubeformede krystaller med få tetragonalformede krystaller med en kornstørrelse mellem 0,6 mm og 1,7 mm, hvide i farven, blanke og rene. Udpræget saltsmag, sprød og knasende tekstur med duft af gammelt træ og uden bitre eller krydrede smagsnoter. Da det er ekstremt letopløseligt, kan det anvendes umiddelbart som bordsalt.

Nedenstående tabel viser de fysiske og organoleptiske undersøgelsesresultater for »Garam Amed Bali« og »Bunga Garam Amed Bali«:

Testede egen-skaber Fysiske egenskaber Udseende Korn-størrelse Krystalform Farve Blankhed Renhed Fremmed-legemer Garam Amed Bali 0,8-2,0 mm Hovedsagelig kubeformede krystaller med få tetragonalformede krystaller Hvidt Blankt Rent Spor Bunga Garam Amed Bali 0,6-1,7 mm Hovedsagelig kubeformede krystaller med få tetragonalformede krystaller Hvidt Blankt Rent Spor





Testede egen-skaber Lugt Følelse Smag Duft Hårdhed Tørhed Konsistens Opløselig-hed Følelse i munden Andre smage Garam Amed Bali Duft af gammelt træ Blødt Tørt Blødt Letopløse-ligt Stærk saltsmag uden bitterhed Salt, sprødt og knasende Bunga Garam Amed Bali Duft af gammelt træ Blødt, let at findele Tørt Blødt Ekstremt letopløseligt Stærk saltsmag uden bitterhed Mere salt, sprødt og knasende

Analysen af mineralsammensætningen i »Garam Amed Bali« og »Bunga Garam Amed Bali« (se bilag 4a og 8) er som følger:

Mineralsk element Måleenhed Garam Amed Bali Bunga Garam Amed Bali Natriumchlorid (NaCl) vægtprocent (tørstof) Over 91,0 Over 88,0 Vand (H2O) vægtprocent (i vådt stof) under 5,0 under 5,0 Bly (Pb) mg/kg ikke påvist under 0,16 Kviksølv (Hg) mg/kg ikke påvist ikke påvist Arsen (As) mg/kg ikke påvist ikke påvist Kobber (Cu) mg/kg Over 0,3 ikke påvist Zink (Zn) mg/100 g Over 0,1 ikke påvist Natrium (Na) mg/100 g Over 39,200 Over 40,250 Jern (Fe) mg/100 g Over 2 Over 0,15 magnesium (Mg) mg/100 g Over 740 Over 910 Kalium (K) mg/100 g Over 310 Over 290 Kalcium (Ca) mg/100 g Over 520 Over 340 Mangan (Mn) mg/kg Over 2 Over 2 Jod (beregnet som KIO3) mg/kg Over 4 Over 2,5

3.3. Foder (kun for animalske produkter) og råvarer (kun for forarbejdede produkter)

-

3.4. Specifikke etaper af produktionen, som skal finde sted i det afgrænsede geografiske område

— Fremstilling af tørrekar og filtreringsudstyr

— Etablering af saltproduktionsmarker

— Udlægning af lerjord i saltproduktionsmarkerne

— Opfyldning af saltproduktionsmarkerne med havvand

— Filtrering

— Omrøring af saltlagen

— Tørring af saltet

— Høst

3.5. Særlige regler for udskæring, rivning eller emballering osv. af det produkt, som betegnelsen henviser til

-

3.6. Særlige regler for mærkning af det produkt, som betegnelsen henviser til

Det indonesiske logo for geografiske betegnelser (se nedenfor) for »Garam Amed Bali« og »Bunga Garam Amed Bali« skal anvendes på emballagen til alle produkter. Logoet stilles til rådighed for alle virksomheder, der foretager pakningen.

Det er også obligatorisk at anvende EU’s BOB-logo.

Der angives en numerisk sporbarhedskode for at gøre det muligt at spore saltproducenten, virksomhedsgruppen, produkttypen (salt eller flagesalt), høstmåned og produktionsår.

4. Kort angivelse af det geografiske områdes afgrænsning

Det afgrænsede geografiske område omfatter to kommuner benævnt Amed og Lebah, som er en del af Purwakerthi Village i Abang-deldistriktet Karangasem Regency. Området ligger på øen Balis nordøstkyst, 20 km fra Amlapura, hovedbyen i Karangasem Regency, og 100 km fra Denpasar, hovedbyen i provinsen Bali. I Purwakerthi Village er det afgrænsede område 1 km langs kysten og 1 km til fastlandet.

5. Tilknytning til det geografiske område

5.1. Det geografiske områdes egenart

De særlige kendetegn ved »Garam Amed Bali« og »Bunga Garam Amed Bali« skyldes de naturlige faktorer og klimaforholdene i det afgrænsede geografiske område samt menneskelige faktorer.

Naturbestemte faktorer

Amed ligger på en smal kyststrækning ud til det åbne, klare og rene hav med rolige bølger. Havet er kendetegnet ved dybe havstrømme, renhed, mineraltæthed og rent havvand.

Nedenstående tabel viser en analyse af havvandet i Amed, som har et højt indhold af natriumchlorid og et lavt indhold af forurenende stoffer. Analyseresultaterne er bedre end de indonesiske nationale standarder (SNI).

Analyse af havvandet i Amed foretaget af Center for Industrial Pollution Prevention Technology (Republikken Indonesiens industriministerium).

Nummer Prøve Lugt Smag Farve Indhold (%) Metalforurenende stof (mg/kg) Natriumchlorid (NaCl), minimum, tørt Vand (H2O), maksimum, vådt Uopløseligt stof, maksimum, tørt Bly (Pb), maksimum Kobber (Cu), maksimum Kviksølv (Hg), maksimum Arsen (As), maksimum 1 Amed-havvand Normalt Salt Normalt klart 3,20 _ <0,005 0,97 <0,01 <0,001 <0,005

Det udstyr, der anvendes til fremstilling af »Garam Amed Bali« og »Bunga Garam Amed Bali«, er fremstillet af lokale træer (kokospalme- og palmetræer) og bambus.

Lerjord omkring Amed-stranden bruges til at opfange saltmineraler fra havvand og berige saltet med andre nyttige mineraler.

Produktionen finder kun sted i den tørre årstid mellem juni og oktober, hvor solen står højt, og hvor den lette havbrise sikrer en jævn varmefordeling under saltkrystalliseringsprocessen.

Der er ingen aktiviteter såsom tung industri og skibsfart, der forårsager miljøskader i det afgrænsede geografiske område.

Menneskelige faktorer

Det geografiske områdes egenart skyldes også befolkningens historie, der går århundreder tilbage til kongerne af Karangasems styre, hvor saltet var Amed-folkets officielle hyldest til kongeriget. »Garam Amed Bali« er blevet fremstillet i 700 år ved hjælp af traditionelle saltfremstillingsprocesser.

De traditionelle metoder i saltproduktionen i Amed-kystområdet er overleveret fra generation til generation frem til i dag, så de lokale saltproducenters knowhow, viden og kultur er bevaret. Starten på saltproduktionssæsonen bestemmes af områdets ældste, der har et indgående kendskab til vejrforholdene og årtiers erfaring med saltproduktion.

Processen er baseret på en unik teknik og unikt udstyr.

Processen begynder med, at udstyret forberedes. Tørrekarrene er fremstillet af gamle træstammer fra kokospalme-/palmetræer, som er blevet halveret og udhulet. En halveret træstamme er

2,5 m lang og ca. 25-30 cm bred. Filtreringsanordningen er fremstillet af vævet bambus beklædt med tyk plast indvendigt, fyldt op med en kompakt masse af sten, grus og sand. Over sandlaget anbringes vævede palme-/kokosblade eller grove klude som barriere.

Dernæst klargøres saltmarkerne. Arealet er på 200 kvadratmeter bestående af fire kvadratiske sektioner, hvor hver side er syv meter lang. Den lokale lerjord, der opfanger saltmineralerne, anbringes i saltmarken og jævnes ud.

Derefter hældes 375-600 liter havvand fra Amed-kysten hver morgen over lerjorden i saltmarken. Vandpumper kan anvendes til at pumpe vandet ind på saltmarkerne. Processen med at vande lerjorden på saltmarkerne gennemføres fire dage i træk, indtil jorden indeholder saltmineraler, hvorefter den lades tørre.

Herefter rives og indsamles den saltholdige lerjord fra saltmarkernes sektioner og overføres til filtreringsanlægget. Saltproducenterne træder op i filtreringsanordningen og stamper, udjævner og komprimerer den saltberigede lerjord.

Ved middagstid hældes 120-200 liter frisk havvand ind i filtreringsanordningen, hvor lerjorden er tilstrækkeligt varm til at danne en saltlage af god kvalitet. Med tilførslen af havvand opblødes lerjorden, så den frigiver saltmineralerne i løbet af natten.

Herefter opsamles det filtrerede saltvand eller saltlagen i et saltlagekar, der er lavet af en udhulet kokospalme- eller palmetræstamme eller et betonrør, og omrøres, inden saltlagen overføres til tørrekarrene, hvor den udtørrer og krystalliserer i fire dage, til saltflagerne og saltkrystallerne er dannet. Saltflager dannes kun under gunstige vind- og solforhold.

Endelig håndhøstes det flagesalt, der dannes på overfladen af saltlagen under krystalliseringsprocessen, ved at skumme overfladen med en træspartel. Den krystalliserede saltlage, der bundfældes i tørrekarrene, høstes med træskraber som salt.

Traditionen med at opfange saltmineraler ved hjælp af lokal lerjord, filtrering ved hjælp af en anordning, der er fremstillet af blade, sten, grus og sand, og krystalliseringen ved brug af lokalt dyrkede, halverede kokospalme-/palmetræstammer er meget specifik for saltet fra Amed. Andre typer salt høstes for det meste ved simpel fordampning af havvand i saltmarskområder eller i drivhuse.

5.2. Produktets egenart

Produktets kvalitet eller egenskaber

»Garam Amed Bali« og »Bunga Garam Amed Bali« fremstilles med brug af særlige traditionelle processer og traditionelle værktøjer.

Saltet er naturligt hvidt i farven, blankt, rent og letopløseligt.

Saltet består af krystalhvide, hovedsageligt terningformede krystaller med få tetragonalformede krystaller, og det adskiller sig fra andet salt, hvor krystallerne er trikliniske i form med få tetragonalformede krystaller.

De to saltprodukter er rige på mineraler såsom magnesium, calcium og kalium. Magnesiumindholdet er især meget højere end i andre havsalte, hvor indholdet højst er på 50 mg/100 g.

Teksturen er blød og tør, og kornstørrelsen er ensartet mellem 0,6 mm og 2,0 mm, hvor andre saltprodukter er hårdere i teksturen med en større kornstørrelse på mellem 2 mm og 5 mm. Amed-saltet har ingen bitter eftersmag, er ikke krydret og har en træagtig duft.

»Bunga Garam Amed Bali« har et højere indhold af mineralerne magnesium, calcium og kalium end »Garam Amed Bali«. Det er finere og mere skrøbeligt og er sprødt med kraftigere smag. Det er nemt at findele til meget små krystaller mellem fingrene, og det opløses meget let, når det kommer i kontakt med fugtige fødevarer, hvilket forstærker den oprindelige smag.

»Garam Amed Bali« og »Bunga Garam Amed Bali« er klart til brug uden yderligere forarbejdning.

»Garam Amed Bali« og »Bunga Garam Amed Bali« forbruges nu i vid udstrækning af husholdninger, hoteller, restauranter og cateringvirksomheder på grund af den høje kvalitet (specialty og premium) og status som gourmetsalt. I dag anbefaler landsdækkende aviser og fremtrædende kokke »Garam Amed Bali« og »Bunga Garam Amed Bali«.

5.3. Sammenhæng mellem produktets særlige kendetegn og det geografiske område

De unikke egenskaber ved »Garam Amed Bali« og »Bunga Garam Amed Bali« skyldes det rene havvand i Amed, brugen af lerjord fra Amed til opsamling af saltmineraler, anvendelsen af traditionelt udstyr og den særlige metode til saltkrystallisering, der har været praktiseret i mere end 700 år.

Det høje mineralindhold og det rene havvand, der indeholder mindre end 0,005 % uopløselige stoffer på grund af de dybe havstrømme, samt den traditionelle proces til opsamling af saltmineraler ved hjælp af lerjord og den traditionelle filtreringsanordning resulterer i den kemiske sammensætning af »Garam Amed Bali« og »Bunga Garam Amed Bali« og bidrager til det høje magnesiumindhold sammenlignet med andre salttyper.

Renheden understreges også af de organoleptiske egenskaber ved det krystalhvide salt, der ikke vaskes, og som dermed er klar til anvendelse som fødevare til humant konsum uden yderligere forarbejdning, i modsætning til visse andre salttyper, der videreforarbejdes af saltindsamlerne ved gentagen fortynding med ferskvand og efterfølgende rekrystallisering.

Den specifikke smag uden bitterstoffer, teksturen, den mindre kornstørrelse end andre salttyper og farven har også direkte sammenhæng med havvandets mineralindhold og renhed i Amed og den traditionelle produktionsproces med opsamling af saltmineraler ved hjælp af lerjord og det unikke filtreringssystem.

Krystalliseringsprocessen i kokospalme- eller palmetræstammer giver både saltet og flagesaltet en særlig smag og en træagtig duft.

»Bunga Garam Amed Bali« består af fine flager eller saltkrystaller, der har et højere indhold af mineralerne magnesium, calcium og kalium end »Garam Amed Bali«, hvilket er grunden til, at førstnævnte har en mere krydret, sprød og knasende smag. Det er finere, mere skrøbeligt og knuses let til meget små krystaller og opløses meget let, når det kommer i kontakt med fugt. »Bunga Garam Amed Bali« dannes på overfladen af saltlagen i tørrekarrene, når der er gunstige vind- og solforhold under saltkrystalliseringsprocessen, inden saltet høstes.

Brugen af tørrekar fremstillet af træstammer fra kokospalmer/palmetræer er særdeles velegnet til saltfremstilling i Amed, hvor der ikke er tilstrækkelig kyststrækning, dvs. arealer langs stranden, der anvendes til tørring og fordampning af saltlage, men hvor der er mange kokospalmer og palmetræer til rådighed til fremstilling af tørrekar.

Henvisning til offentliggørelsen af varespecifikationen

-

(1) EUT L 343 af 14.12.2012, s. 1.